ระเบียบกรมควบคุมโรคระเบียบกรมควบคุมโรคว่าด้วยการติดต่อกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบพ.ศ. ๒๕๕๓ โดยที่เป็นการสมควรกำหนดหลักเกณฑ์และวิธีการสำหรับการติดต่อกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบให้เป็นไปตามพันธกรณีที่ประเทศไทยมีภายใต้ข้อ๕.๓ แห่งกรอบอนุสัญญาว่าด้วยการควบคุมยาสูบ องค์การอนามัยโลก (WHO Framework Conventionon Tobacco Control) เพื่อป้องกันการแทรกแซงนโยบายสาธารณะว่าด้วยการควบคุมยาสูบจากผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบ ทั้งเพื่อกำหนดมาตรการในการติดต่อประสานงานกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบให้เป็นไปด้วยความโปร่งใสอธิบดีกรมควบคุมโรคจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมควบคุมโรคว่าด้วยการติดต่อกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบพ.ศ. ๒๕๕๓ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้เจ้าหน้าที่ หมายความว่า ข้าราชการ พนักงานราชการและลูกจ้างของกรมควบคุมโรค รวมถึงบุคคลในสังกัดหน่วยงานอื่นที่มาปฏิบัติราชการภายในกรมควบคุมโรคผู้ประกอบการ หมายความว่าผู้ประกอบการหรือผู้แทนของผู้ประกอบการเกี่ยวกับผลิตภัณฑ์ยาสูบซึ่งได้แก่ ผู้ผลิตผู้ขาย ผู้นำเข้า ผู้ส่งออกผลิตภัณฑ์ยาสูบผู้ที่มีส่วนเกี่ยวข้อง หมายความว่าบุคคลหรือองค์กรที่มีส่วนเกี่ยวข้องหรือได้รับผลประโยชน์จากอุตสาหกรรมยาสูบทั้งทางตรงและทางอ้อมเช่น สมาคมหรือชมรมผู้เพาะปลูกใบยาสูบ สมาคม หรือชมรมผู้ค้าผลิตภัณฑ์ยาสูบที่ปรึกษากฎหมายหรือทนายความของผู้ประกอบการ ผู้ประกอบกิจการโฆษณาผลิตภัณฑ์ยาสูบเป็นต้นผลิตภัณฑ์ยาสูบ หมายความว่า ผลิตภัณฑ์ยาสูบตามกฎหมายว่าด้วยการควบคุมผลิตภัณฑ์ยาสูบข้อ๔ การติดต่อระหว่างเจ้าหน้าที่กับผู้ประกอบการหรือผู้ที่มีส่วนเกี่ยวข้องให้กระทำได้เท่าที่จำเป็นเฉพาะการปฏิบัติการตามกฎหมายควบคุมผลิตภัณฑ์ยาสูบหรือมาตรการอื่นใดตามกรอบอนุสัญญาว่าด้วยการควบคุมยาสูบเท่านั้นเพื่อให้สามารถควบคุมผลิตภัณฑ์ยาสูบได้อย่างมีประสิทธิภาพข้อ๕ การปฏิบัติการตามกฎหมายควบคุมผลิตภัณฑ์ยาสูบได้แก่(๑)การแจ้งรายการส่วนประกอบของผลิตภัณฑ์ยาสูบ(๒)การขอรับใบรับรองการแจ้งรายการส่วนประกอบของผลิตภัณฑ์ยาสูบ(๓)การรับฟังคำชี้แจงเกี่ยวกับกฎหมายว่าด้วยการควบคุมผลิตภัณฑ์ยาสูบซึ่งเจ้าหน้าที่กำหนดให้มีขึ้นเพื่อซักซ้อมความเข้าใจและการปฏิบัติที่ถูกต้อง(๔)การขอคำปรึกษาเกี่ยวกับกฎหมายควบคุมผลิตภัณฑ์ยาสูบ(๕)การร้องเรียนเกี่ยวกับกฎหมายควบคุมผลิตภัณฑ์ยาสูบข้อ๖ เมื่อมีการติดต่อระหว่างเจ้าหน้าที่กับผู้ประกอบการหรือผู้ที่มีส่วนเกี่ยวข้องให้เจ้าหน้าที่จัดให้มีบันทึกการติดต่อเพื่อจัดเก็บไว้เป็นหลักฐานโดยมีรายละเอียดอย่างน้อยดังนี้(๑)วันเวลาติดต่อ(๒)ชื่อและตำแหน่งของเจ้าหน้าที่ที่รับผิดชอบ(๓)ชื่อ ตำแหน่ง และที่อยู่ของผู้ประกอบการหรือผู้ที่มีส่วนเกี่ยวข้อง(๔)บันทึกสรุปประเด็นของการติดต่อข้อ๗ กรณีผู้ประกอบการหรือผู้ที่มีส่วนเกี่ยวข้องประสงค์จะทำการติดต่อเข้าพบกับเจ้าหน้าที่เพื่อการปฏิบัติการตามกฎหมายควบคุมผลิตภัณฑ์ยาสูบหรือกรณีอื่นใด เว้นแต่กรณีการติดต่อเข้าพบตามข้อ ๕ (๑) (๒) หรือ (๓) ให้ผู้ประกอบการหรือผู้ที่มีส่วนเกี่ยวข้องทำหนังสือแสดงความจำนงพร้อมแจ้งวัตถุประสงค์ในการขอเข้าพบถึงผู้อำนวยการสำนักควบคุมการบริโภคยาสูบหรือผู้อำนวยการสำนักงานป้องกันควบคุมโรคแล้วแต่กรณีข้อ๘ การพิจารณาอนุญาตตามข้อ ๗ให้กระทำได้เมื่อมีความจำเป็นและต้องเป็นไปตามระเบียบนี้ข้อ๙ กรณีที่อนุญาตให้เข้าพบให้เจ้าหน้าที่ทำหนังสือแจ้งนัดหมายในเวลาอันสมควรถึงผู้ประกอบการหรือผู้ที่มีส่วนเกี่ยวข้องโดยมีรายละเอียดอย่างน้อยเกี่ยวกับวัน เวลา สถานที่และวาระของการเข้าพบให้เจ้าหน้าที่กำหนดวัน เวลา ในเวลาราชการ และให้ใช้สถานที่ราชการในการนัดหมายข้อ๑๐ การเข้าพบเพื่อประชุมระหว่างเจ้าหน้าที่กับผู้ประกอบการหรือผู้ที่มีส่วนเกี่ยวข้องตามข้อ๙ ให้ปฏิบัติ ดังต่อไปนี้(๑)ให้เจ้าหน้าที่กำหนดวาระและผู้เข้าร่วมประชุมอย่างชัดเจน(๒)ให้ผู้ประกอบการหรือผู้ที่มีส่วนเกี่ยวข้อง แจ้งชื่อพร้อมหลักฐานยืนยันบุคคล(๓)ก่อนเริ่มการประชุมให้เจ้าหน้าที่จัดให้ผู้ประกอบการหรือผู้ที่มีส่วนเกี่ยวข้องลงนามในหนังสือรับรองว่าจะไม่บันทึกภาพหรือเสียงการประชุมและจะไม่นำสาระการประชุมไปประชาสัมพันธ์เพื่อประโยชน์ในทางการค้า(๔)ให้เจ้าหน้าที่จัดทำบันทึกรายงานการประชุม(๕)ให้เจ้าหน้าที่เปิดเผยสาระการประชุมต่อสาธารณะและให้ประชาชนสามารถเข้าตรวจดูได้ข้อ๑๑ แบบหนังสือรับรองตามข้อ ๑๐ (๓)ให้เป็นไปตามหนังสือแนบท้ายประกาศนี้ข้อ๑๒ ในกรณีมีปัญหาเกี่ยวกับการปฏิบัติหรือการดำเนินการตามระเบียบฉบับนี้ให้อธิบดีกรมควบคุมโรคเป็นผู้วินิจฉัยชี้ขาดประกาศ ณ วันที่ ๒๙กันยายน พ.ศ. ๒๕๕๓มานิต ธีระตันติกานนท์อธิบดีกรมควบคุมโรค[เอกสารแนบท้าย]๑.หนังสือรับรองตามระเบียบกรมควบคุมโรค ว่าด้วยการติดต่อกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบพ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๘ ธันวาคม ๒๕๕๓ณัฐวดี/ตรวจ๒๘ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔๕ ง/หน้า ๘/๑๗ ธันวาคม ๒๕๕๓